Blaze7451/Wiki-th-20250601 huggingface dataset:
อุทยานแห่งชาติไทรโยค

อุทยานแห่งชาติไทรโยค เป็นอุทยานแห่งชาติที่ตั้งอยู่ในเขต อำเภอไทรโยค จังหวัดกาญจนบุรี

**ภูมิประเทศ**
อุทยานแห่งชาติไทรโยค มีพื้นที่ครอบคลุมพื้นที่ป่าแม่น้ำน้อย ป่าวังใหญ่ และป่าห้วยเขย่ง ซึ่งพื้นที่ส่วนใหญ่ของ อุทยานแห่งชาติไทรโยค จะมีลักษณะที่เป็นเทือกเขาสลับซับซ้อน มีความสูงจากระดับน้ำทะเล ปานกลาง กินพื้นที่ km2 และมีความสูงโดยเฉลี่ยที่ 300-600 เมตร มียอดเขาแขวะเป็นยอดเขาที่สุดของอุทยาน โดยวัดความสูงได้ประมาณ m จากระดับน้ำทะเล เทือกเขาส่วนใหญ่นั้นจะทอดยาวจากทางด้านทิศเหนือลงมาทางทิศใต้ ทางด้านทิศตะวันตกของอุทยานแห่งชาติไทรโยคเป็นเขตติดต่อกับประเทศพม่า

**ภูมิอากาศ**
อุณหภูมิในพื้นที่อุทยานรายปีอยู่ในช่วงกว้างระหว่าง F ถึง F ช่วงเวลาที่แห้งแล้งที่สุดอยู่ในเดือนธันวาคมถึงกุมภาพันธ์ ในขณะที่ช่วงที่มีฝนชุกที่สุดอยู่ในช่วงพฤษภาคมถึงตุลาคม

**ประวัติ**
ข้างในอุทยานยังมีสะพานของทางรถไฟสายมรณะและค่ายของกองทัพญี่ปุ่นในช่วงสงครามโลกครั้งที่สอง
ใน พ.ศ. 2521 มีการถ่ายทำฉากรัสเซียนรูเล็ตของภาพยนตร์เดอะ เดียร์ ฮันเตอร์ในอุทยานนี้ ในวันที่ 27 ตุลาคม พ.ศ. 2523 ไทรโยคกลายเป็นอุทยานแห่งชาติที่ 11 ของประเทศไทย

**สถานที่ท่องเที่ยว**
น้ำตกไทรโยคใหญ่
สถานที่ท่องเที่ยวสำคัญในอุทยานคือน้ำตก ได้แก่น้ำตกไทรโยคน้อยและน้ำตกไทรโยคใหญ่ ซึ่งไหลไปยังแม่น้ำแควน้อย 
อุทยานนี้มีถ้ำจำนวนมาก โดยถ้ำละว้า ถ้ำที่มีขนาดใหญ่สุด มีความยาว m ในถ้ำมีโพรงใหญ่ 5 ช่อง แต่ละช่องมีหินงอกหินย้อยขนาดใหญ่ ส่วนถ้ำดาวดึงส์ ซึ่งค้นพบใน พ.ศ. 2515 มีความยาว m และมีโพลงที่มีหินงอกหินย้อย 8 ช่อง

**พรรณไม้ประจำถิ่นและพันธุ์สัตว์**
พื้นที่ส่วนใหญ่ของป่าไทรโยคเต็มไปด้วยต้นสัก ในช่วงที่ญี่ปุ่นบุกครองประเทศไทย มีการตัดต้นสักเพื่อทำเป็นหมอนรถไฟของทางรถไฟสายมรณะ หลังจากนั้นมีการปลูกต้นสักใหม่ใน พ.ศ. 2497
สัตว์ที่อยู่ในอุทยานนี้ ได้แก่ช้าง, เสือ, เก้ง, กวางป่า, หมูป่า, ชะนี, เม่นใหญ่แผงคอยาว, ลิงลม และเลียงผา ต่อมามีการค้นพบปูราชินีในอุทยานนี้เมื่อ พ.ศ. 2526
ไทรโยคเป็นที่อยู่ของค้างคาวคุณกิตติ ซึ่งพบครั้งแรกใน พ.ศ. 2516 และพบเฉพาะในถ้ำหินปูนของอุทยาน (รวมถึงถ้ำค้างคาว) และบริเวณรอบ ๆ จังหวัดกาญจนบุรีกับใกล้ประเทศพม่า

**อ้างอิง**

**แหล่งข้อมูลอื่น**
  อุทยานแห่งชาติไทรโยค date=2007-04-05  - กรมอุทยานแห่งชาติ สัตว์ป่า และพันธุ์พืช
ทไรโยค
ทไรโยค
หมวดหมู่:เทือกเขาตะนาวศรี
หมวดหมู่:อำเภอไทรโยค
หลุยส์ สก๊อต

หลุยส์ สก๊อต (เกิด 4 มีนาคม พ.ศ. 2525) เป็นนักร้องและนักแสดงลูกครึ่งไทย-สกอตแลนด์ เข้าวงการบันเทิงจากการแสดงภาพยนตร์เรื่อง โตแล้วต้องโต๋ ในปี พ.ศ. 2535

**ประวัติ**
เริ่มโด่งดังจากการเป็นนักร้องดูโอกับจอนนี่ อันวา ซึ่งเป็นนักร้องที่อายุน้อยที่สุดในขณะนั้นในสังกัด อาร์เอส โปรโมชั่น ออกอัลบั้มชุดแรกที่มีชื่อว่า "แร็พเตอร์" โดยได้ ธนพล อินทฤทธิ์ มาเป็นโปรดิวเซอร์ดูแลอัลบั้มนี้ให้
หลุยส์เป็นบุตรของ เอียน เจมส์ สก๊อต และ ศิวพร ลิขิตธรรมรักษ์ เขาเป็นบุตรคนสุดท้ายจากพี่น้อง 2 คน มีพี่ชายชื่อ สจ๊วต สก็อต เขาเรียนจบจากโรงเรียนบางกอกพัฒนา จบการศึกษาระดับปริญญาที่คณะบริหารธุรกิจ มหาวิทยาลัยเซาธ์เทิร์น นิวแฮมเชียร์

**ชีวิตส่วนตัว**
หลุยส์เข้าพิธีมงคลสมรสกับ  รมิดา ประภาสโนบล หลังจากที่คบหากันมา 14 ปี และได้เข้าพิธีมงคลสมรสอย่างเรียบง่ายในวันที่ 20 มีนาคม 2563

**ละครโทรทัศน์**

**ผลงาน**

**สตูดิโออัลบั้ม**
ในนามแร็พเตอร์- Raptor (2537)- WAAB BOYS (2539)- Day Shock (2539)- Raptor Goodbye (2541)- The Memory (2541)
อัลบั้มเดี่ยว- Louis Scott (2542)- Hacker (2544)
อัลบั้มรวมศิลปิน- ซูเปอร์ทีนส์ (2539)- เดอะ เน๊กซ์ (2540)- เดอะ เซเลเบรชั่น (2544)- โซดิแอค (2544)

**ซีรีส์**
 สายลับเดอะซีรีส์ กับ 24 คดีสุดห้ามใจ ตอน กิ๊กหัวใจ..นายหมอฟัน และ ตอน สืบหัวใจ..นายนักสืบ รับบท หมอต้อม ช่อง 9 (2552)

**เพลง**
 นี่ไงหัวใจ เพลงประกอบภาพยนตร์ วัยระเริง (2541)- รับฉันไว้ในใจ เพลงประกอบโฆษณา เครื่องดื่มรสนมเปรี้ยว คาลพิโก้ (2542)

**เพลงประกอบละคร**

**ภาพยนตร์**
 โตแล้วต้องโต๋ (2535)- โลกทั้งใบให้นายคนเดียว (2538)- วัยระเริง (2541)- บ้านหลังนี้ผีดุ (Haunted House)(2546)- เด็กเดน (2548)- เสน่ห์กรุงเทพ (ภาพยนตร์สั้น) ตอน Bangkok Blues (2554)- ตุ๊กกี้ เจ้าหญิงขายกบ (2553)- รักเลี้ยว..เฟี้ยวว 
(อะ) (2555)- Gravity of Love รักแท้..แพ้แรงดึงดูด (2561) รับบทเป็น เต้- บุพเพสันนิวาส 2 (2565)

**พิธีกร**

**รางวัล**

**อ้างอิง**

**แหล่งข้อมูลอื่น**
 louisscott/
หมวดหมู่:บุคคลจากไนโรบี
หมวดหมู่:บุคคลจากกรุงเทพมหานคร
หมวดหมู่:บุคคลจากโรงเรียนบางกอกพัฒนา
หมวดหมู่:ชาวไทยเชื้อสายสหราชอาณาจักร
หมวดหมู่:ชาวไทยเชื้อสายสกอตแลนด์
หมวดหมู่:ศิลปินสังกัดอาร์เอส
หมวดหมู่:ศิลปินชาวไทย
หมวดหมู่:นักร้องชายชาวไทย
หมวดหมู่:นักร้องเด็กชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:นักแสดงเด็กชายชาวไทย
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงชายชาวไทยในศตวรรษที่ 21
หมวดหมู่:นักแสดงไทยเชื้อสายสหราชอาณาจักร
หมวดหมู่:นักแสดงไทยเชื้อสายสกอตแลนด์
หมวดหมู่:นักแสดงสังกัดช่อง 3
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:นักแข่งรถชาวไทย
วิกิพีเดีย:เสนอบทความคุณภาพ/ละหมาด

=== ละหมาด**
ละหมาด ถูกเสนอเมื่อ 8 เมษายน พ.ศ. 2550 และจะได้รับการพิจารณาภายในวันที่ 22 เมษายน พ.ศ. 2550
เสนอชื่อ Saeng Petchchai 02:34, 9 เมษายน 2007 (UTC) บทความค่อนข้างสมบูรณ์ มีอ้างอิงแล้ว 
สนับสนุน
#Lerdsuwa 04:56, 19 เมษายน 2007 (UTC)
เสนอแนะการปรับปรุง
# เนื้อหาดีครับ แต่น่าจะมีประวัติ หรือสาเหตุของการทำละหมาดเพิ่มเติม จะทำให้บทความสมบูรณ์ขึ้นครับ --Manop | พูดคุย - ภาพ:Wikipe-tan tab.png 18:47, 12 เมษายน 2007 (UTC)
#: เห็นด้วยครับ น่าจะเพิ่มประวัติ+สาเหตุเพราะเนื้อหายังไม่มากเท่าไร ลองดูจากภาษาอังกฤษ -- ~ パル ~ 07:55, 16 เมษายน 2007 (UTC)
# น่าจะเพิ่มเติมอีกนิดนึงครับ คือ วัตถุประสงค์ของการทำละหมาด (แปลจากบทความภาษาอังกฤษหัวข้อ Purpose ก็ได้ครับ) -- Lerdsuwa 12:01, 13 เมษายน 2007 (UTC)
#: เพิ่มเติมส่วนวัตถุประสงค์แล้วครับ โดยแปลจากวิกิฯอังกฤษ Saeng Petchchai 03:36, 19 เมษายน 2007 (UTC)
# หัวข้อ "ขั้นตอนการละหมาด" เห็นมีคำว่า ร็อกอะหฺ ร็อกอะห์ ร่อกอัต และ ร่อกอะหฺ เข้าใจว่าเป็นคำเดียวกันใช่หรือเปล่าครับ? เห็นเขียนสลับกันไปมา ก็เลยงง --Pi@k 15:28, 20 เมษายน 2007 (UTC)
#: เปลี่ยนให้เป็นแบบเดียวกันแล้วครับ Saeng Petchchai 11:16, 22 เมษายน 2007 (UTC)
# บทนำควรสรุปเนื้อหาสำคัญของบทความ และไม่ควรมีเนื้อหาที่ไม่ได้ขยายเีพิ่มเติมในบทความ ตอนนี้บทนำระบุว่า คำว่า "ละหมาด" เพี้ยนมาจากคำที่ยืมมาจากภาษาเปอร์เซีย แต่ในตัวบทความไม่ได้กล่าวถึงตรงนี้เลย  ส่วนในตัวบทความ มีกาีรอธิบายถึง เงื่อนไข ชนิด และขั้นตอนของการละหมาด แต่ในบทความไม่ได้แนะนำหรือสรุปเนื้อหานี้เลย. Patiwat 25px 21:07, 7 พฤษภาคม 2007 (UTC)
# หัวข้อ "เงื่อนไขของการละหมาด" และ "ชนิดของการละหมาด" น่าจะเริ่มต้นด้วยข้อความอะไรสักอย่าง ไม่ใช่มีแค่ bullet point อย่างเดียว (ex: การละหมาด มีทั้งหมด 3 ชนิด...). Patiwat 25px 21:11, 7 พฤษภาคม 2007 (UTC)
# ขอให้เพิ่มเนื้ิอหาบางอย่าง
#: อธิบายว่า คำพูดต่างๆในการละหมาด (ex: "ซุบฮานะ ร่อบบิยัลอะซีซ ...") มีความหมายภาษาไทยว่าอย่างไร
#: อธิบายว่า ตะฮียะห/ตะชะหฺหุด คืออะไร. Patiwat 25px 22:00, 7 พฤษภาคม 2007 (UTC)
แฟร์รีแลนด์คัฟเวอร์วิธอัลเทอร์นา

แฟร์รี่แลนด์ คัฟเวอร์ วิธ อัลเทอร์น่า (fairyland c/w alterna) เป็นซิงเกิลที่ 36 ของอายูมิ ฮามาซากิ และเป็นซิงเกิลที่ 2 ที่มีขายในเมืองไทย โดยทำรูปแบบ CD+VCD ซิงเกิลนี้วางขายที่ญี่ปุ่นเมื่อวันที่ 3 สิงหาคม พ.ศ. 2548 โดยเปิดตัวในอันดับที่ 1 ในออริกอนชาร์ต โดยสัปดาห์แรกมียอดขายสูงถึง 172,000 แผ่น  โดยเป็นซิงเกิลที่มียอดขายสูงที่สุดของเธอจากการเปิดตัวในสัปดาห์แรกในปี พ.ศ. 2548 โดยมิวสิกวิดีโอของเธอ "แฟร์รี่แลนด์" ได้ติดอันดับที่ 8 ของมิวสิกวิดีโอที่ใช้งบประมาณในการถ่ายทำมากที่สุดในโลก  โดยใช้งบทั้งสิ้น 240 ล้านเยนหรือราวๆ 2 ล้านดอลลาร์สหรัฐ(คิดเป็นเงินไทยประมาณ 72 ล้านบาท) แต่ในทางกลับกันมิวสิกวิดีโอเพลง "อัลเทอร์น่า" กลับใช้งบประมาณต่ำในการถ่ายทำ  แต่ถึงกระนั้นก็ยังเป็นมิวสิกวิดีโอที่แสดงความเป็นศิลปินเพลงป๊อปในตัวเธอ  โดยซิงเกิล "fairyland c/w alterna" เป็นซิงเกิลแรกของเธอที่ทำปกต่างกัน

**รายชื่อเพลง**
# fairyland "original mix" mixed by Koji Morimoto
# alterna "original mix" mixed by Shojiro Watanabe
# STEP you "DJ TAKI-SHIT More Step Up Remix" Remixed by DJ TAKI-SHIT 
# fairyland "Bright Field Remix" Remixed by Takahiro Izutani
# fairyland "original mix-Instrumental-" mixed by Koji Morimoto
# alterna "original mix-Instrumental-" mixed by Shojiro Watanabe

**มิวสิกวิดีโอ**
# fairyland 
# alterna 
# fairyland 

**การแสดงสด**
 27 กรกฎาคม พ.ศ. 2548 – Hey! Hey! Hey! Music Champ- 15 กรกฎาคม พ.ศ. 2548 – Music Station- 30 กรกฎาคม พ.ศ. 2548 – CDTV- 1 สิงหาคม พ.ศ. 2548 – Hey! Hey! Hey! Music Champ- 5 สิงหาคม พ.ศ. 2548 – Music Station- 5 สิงหาคม พ.ศ. 2548 – Music Fighter- 31 ธันวาคม พ.ศ. 2548 – 56th Kouhaku Utagassen

**ชาร์ต**
ออริกอนชาร์ต (ในญี่ปุ่น)

**แหล่งข้อมูลอื่น**
  ข้อมูลของเอเว็กซ์ แทร็กซ์ date=2006-02-11  -  CD+DVD ข้อมูลของเอเว็กซ์ แทร็กซ์ date=2006-01-13 -  ข้อมูลของออริกอน
หมวดหมู่:ซิงเกิลในปี พ.ศ. 2548
หมวดหมู่:เพลงญี่ปุ่น
หมวดหมู่:เพลงของอายูมิ ฮามาซากิ
หมวดหมู่:ซิงเกิลอันดับที่ 1 ออริกอนชาร์ต
เฮฟเวน

เฮฟเว่น (HEAVEN) เป็นซิงเกิลที่ 37 ของอายูมิ ฮามาซากิ และเป็นซิงเกิลที่ 3 ของเธอที่วางขายในประเทศไทยในรูปแบบ CD+VCD โดยวางแผงที่ญี่ปุ่นเมื่อวันที่ 14 กันยายน ค.ศ. 2005 วันแรกเปิดตัวที่อันดับ 2 ออริกอนชาร์ต วันที่ 2 ตกลงไปที่ 3 ของออริกอนชาร์ต แต่หลังจากนั้นก็ขึ้นมาที่อันดับ 1 ออริกอนชาร์ต โดยเปิดตัวสัปดาห์แรกที่ยอดขาย 169,000 แผ่น ซิงเกิลนี้อยู่ในออริกอนเดลี่ชาร์ตนาน 49 วัน โดยมียอดขายรวม 325,000 แผ่น เพลงเฮเว่นได้เป็นเพลงประกอบภาพยนตร์เรื่อง "ชิโนบิ" ส่วนเพลงวิล (Will) เป็นเพลงที่ใช้เครื่องดนตรีญี่ปุ่นประกอบจังหวะเพียงอย่างเดียว

**รายชื่อเพลง**
1.Heaven "original mix" mixed by Koji Morimoto
2.Will "original mix" mixed by Koji Morimoto

3.alterna "Orchestra Version" mixed by Shunichi Kogai 
4.Heaven "Piano Version" mixed by Koji Morimoto 
5.Heaven "original mix-Instrumental-" mixed by Koji Morimoto
6.Will "original mix-Instrumental-" mixed by Koji Morimoto

**มิวสิกวีดีโอ**
1.HEAVEN
2.HEAVEN
3.HEAVEN

**การแสดงสด**
 9 กันยายน พ.ศ. 2548 - Music Station- 16 กันยายน พ.ศ. 2548 - Music Station- 16 กันยายน พ.ศ. 2548 - Music Fighter- 17 กันยายน พ.ศ. 2548 - CDTV- 23 กันยายน พ.ศ. 2548 - PopJam- 7 ตุลาคม พ.ศ. 2548 - Music Station- 23 ธันวาคม พ.ศ. 2548 - Music Station Super Live - "Heaven" และ "Bold & Delicious"

**ชาร์ต**
ยอดขายรวม: 326,694 แผ่น + 1,000,000+ ดาวน์โหลดทางมือถือ + 100,000+ ดาวน์โหลดเพลง = 1,426,694 (หมายเหตุ : ยอดขายนี้ไม่รวมยอดขายและยอดดาวน์โหลดนอกประเทศญี่ปุ่น  และไม่รวมเพลง "Will")
ออริกอนชาร์ต(ในญี่ปุ่น)

**แหล่งข้อมูลอื่น**
  ข้อมูลของเอเว็กซ์ แทร็กซ์ date=2006-02-03  -  CD+DVD ข้อมูลของเอเว็กซ์ แทร็กซ์ date=2006-01-13 -  ข้อมูลของออริกอน
หมวดหมู่:ซิงเกิลในปี พ.ศ. 2548
หมวดหมู่:เพลงญี่ปุ่น
หมวดหมู่:เพลงของอายูมิ ฮามาซากิ
หมวดหมู่:ซิงเกิลอันดับที่ 1 ออริกอนชาร์ต
อุทยานแห่งชาติศรีสัชนาลัย

อุทยานแห่งชาติศรีสัชนาลัย เป็นอุทยานแห่งชาติที่ตั้งอยู่ในจังหวัดสุโขทัย ได้รับการจัดตั้งเป็นอุทยานแห่งชาติเมื่อปี พ.ศ. 2524 เป็นอุทยานแห่งชาติลำดับที่ 26 มีเนื้อที่ประมาณ 133,250 ไร่ km2

**ที่ตั้งและเขตติดต่อ**
ครอบคลุมพื้นที่ ตำบลบ้านแก่ง ตำบลแม่สำ ตำบลแม่สิน อำเภอศรีสัชนาลัย ตำบลกลางดง อำเภอทุ่งเสลี่ยม จังหวัดสุโขทัย

**อ้างอิง**

**แหล่งข้อมูลอื่น**
  อุทยานแห่งชาติศรีสัชนาลัย date=2007-04-05  - กรมอุทยานแห่งชาติ สัตว์ป่า และพันธุ์พืช
ศรีสัชนาลัย
หมวดหมู่:อำเภอศรีสัชนาลัย
หมวดหมู่:อำเภอทุ่งเสลี่ยม
อุทยานแห่งชาติน้ำตกสามหลั่น

อุทยานแห่งชาติน้ำตกสามหลั่น (ชื่อเดิม อุทยานแห่งชาติพระพุทธฉาย) มีพื้นที่ครอบคลุมอยู่ในท้องที่อำเภอแก่งคอย อำเภอหนองแค อำเภอวิหารแดง และอำเภอเมือง จังหวัดสระบุรี ป่าเขาสามหลั่นอยู่ใกล้กรุงเทพฯ มาก มีสภาพป่าอุดมสมบูรณ์ สภาพธรรมชาติป่าเขา น้ำตกที่สวยงาม โดยเฉพาะน้ำตกเขาสามหลั่น ซึ่งนักท่องเที่ยวรู้จักกันเป็นอย่างดี ทางคมนาคมสะดวกสบาย สามารถเดินทางจากกรุงเทพฯ ไปกลับได้ในวันเดียว อุทยานแห่งชาติน้ำตกสามหลั่น มีเนื้อที่ประมาณ 27,856.25 ไร่ หรือ 44.57 ตารางกิโลเมตร

**ลักษณะภูมิประเทศ**
สภาพภูมิประเทศประกอบด้วยภูเขาสลับซับซ้อน เป็นเทือกเขาสูงที่วางตัวตามแนวตะวันตกเฉียงเหนือ-ตะวันออกเฉียงใต้ มีที่ราบแคบๆ ระหว่างหุบเขาอยู่ทางตอนเหนือของอุทยานแห่งชาติ ยอดเขาที่สูงที่สุดคือ เขาครก มีความสูงประมาณ 329 เมตรจากระดับน้ำทะเล สามารถมองเห็นตัวเมืองสระบุรี และอำเภอใกล้เคียงได้อย่างชัดเจน ป่าแห่งนี้เป็นต้นกำเนิดของน้ำตกหลายแห่ง เป็นต้นน้ำลำธารที่ไหลไปหล่อเลี้ยงไร่นาของราษฎรที่อยู่ใกล้เคียง สภาพของดินเป็นดินเหนียวและดินร่วนปนทราย หินชั้นล่างเป็นพวกหินดินดาน

**ลักษณะภูมิอากาศ**
สภาพภูมิอากาศในเขตอุทยานแห่งชาติสามารถแบ่งออกได้เป็น 3 ฤดูกาล ได้แก่ 
*ฤดูร้อน จะร้อนอบอ้าวระหว่างเดือนกุมภาพันธ์ - เดือนเมษายน 
*ฤดูฝน จะมีฝนตกชุกระหว่างเดือนพฤษภาคม - เดือนกันยายน 
*ฤดูหนาว อากาศเย็นสบาย ระหว่างเดือนตุลาคม - เดือนมกราคม 
อุณหภูมิเฉลี่ย 28oC มีปริมาณน้ำฝนเฉลี่ย 1,200 มิลลิเมตรต่อปี ซึ่งสามารถเดินทางไปท่องเที่ยวพักผ่อนได้ตลอดปี

**พืชพรรณและสัตว์ป่า**
สภาพป่าประกอบด้วยป่าเบญจพรรณ และป่าเต็งรัง มีพันธุ์ไม้ที่สำคัญได้แก่ แดง ประดู่ พลวง เต็ง รัง ตะเคียนทอง มะค่าโมง ตะแบก เป็นต้น และพันธุ์ไม้อื่นๆ ที่ทำการสำรวจไว้กว่า 800 ชนิด ส่วนไม้พื้นล่างเป็นพวกไม้ไผ่ชนิดต่างๆ ตลอดจนหวาย และกล้วยไม้ เป็นต้น 
สำหรับสัตว์ที่มีอาศัยอยู่เป็นสัตว์ขนาดเล็ก เช่น ไก่ฟ้า ไก่ป่า เก้ง กระจง ลิง หมูป่า กระรอก กระแต และนกชนิดต่างๆ ที่สำคัญ ได้แก่ นกเจ้าฟ้าหญิงสิรินธร ซึ่งคาดว่าจะสูญพันธุ์ ไปแล้ว

**อ้างอิง**

**แหล่งข้อมูลอื่น**
  อุทยานแห่งชาติน้ำตกสามหลั่น date=2007-04-05  - กรมอุทยานแห่งชาติ สัตว์ป่า และพันธุ์พืช
น้ำตกสามหลั่น
หมวดหมู่:อำเภอแก่งคอย
หมวดหมู่:อำเภอหนองแค
หมวดหมู่:อำเภอวิหารแดง
หมวดหมู่:อำเภอเมืองสระบุรี
ไอบีเรีย (สายการบิน)

อิเบเรีย ลิเนอัส อาเอเรอัส เด เอสปัญญา (Iberia Líneas Aéreas de España) เรียกโดยทั่วไปว่า ไอบีเรีย เป็นสายการบินประจำชาติสเปน โดยมีฐานการบินหลักที่ท่าอากาศยานมาดริด-บาราฆัส ไอบีเรียให้บริการเที่ยวบินสู่จุดหมายปลายทาง 130 แห่งทั่วโลก ไอบีเรีย รวมถึงไอบีเรียรีเจียนัลและไอบีเรียเอกซ์เพรสเป็นส่วนหนึ่งของอินเตอร์เนชันแนลแอร์ไลน์กรุ๊ป หลังจากการควบรวมกิจการกับบริติชแอร์เวย์ในปี 2011

**กิจการองค์กร**

**สำนักงานใหญ่**
ไฟล์:MV49 Business Park - Edificio V (Madrid) 01.jpg|thumb|สำนักงานใหญ่ของไอบีเรียในมาดริด
สำนักงานใหญ่ของไอบีเรียตั้งอยู่ใน MV49 Business Park ในกรุงมาดริด โดยเป็นการย้ายจากที่ตั้งเดิมในกัมโปสเบลัซเกซ เขตซาลามังกา กรุงมาดริดในปี 2013 ในขั้นตอนการประหยัดต้นทุน

**บริษัทลูก**
 ไอบีเรียรีเจียนัล - สายการบินระดับภูมิภาค โดยจะเป็นแฟรนไชส์- ไอบีเรียเอกซ์เพรส - สายการบินต้นทุนต่ำ

**ผลประกอบการ**
ผลประกอบการของไอบีเรียตั้งแต่ปี 2011-2022 มีดังนี้:

**จุดหมายปลายทาง**

**ข้อตกลงการบินร่วม**
ณ เดือนธันวาคม ค.ศ. 2023 ไอบีเรียได้มีข้อตกลงการบินร่วมกับสายการบินดังต่อไปนี้:- แอร์บอลติก- อเมริกันแอร์ไลน์- อาเบียงกา- บินเตอร์กานาเรียส- บริติชแอร์เวย์- การบินโบลิเวีย- บัลแกเรียแอร์- คาเธ่ย์แปซิฟิค- โคปาแอร์ไลน์- เช็กแอร์ไลน์- เอ็ลอัล- อเวลลอปแอร์ไลน์- ฟินน์แอร์- เจแปนแอร์ไลน์- ลาตัมบราซิล- ลาตัมชิลี- ลาตัมเอกวาดอร์- รัวยาแลร์มาร็อก- รอยัลจอร์แดเนียน- บิบาอาเอโรบุส- บูเอลิง

**ฝูงบิน**

**ฝูงบินปัจจุบัน**
แอร์บัส เอ320นีโอของไอบีเรีย
ไฟล์:Iberia Airbus A321XLR EC-OIL on final approach to Boston March 2025 3.jpg|thumb|แอร์บัส เอ321เอกซ์แอลอาร์ของไอบีเรีย
แอร์บัส เอ330-200 ของไอบีเรีย
แอร์บัส เอ350-900 ของไอบีเรีย
ณ เดือนเมษายน ค.ศ. 2025 ไอบีเรียมีเครื่องบินประจำการในฝูงบินดังนี้:
ไอบีเรียมีอายุฝูงบินเฉลี่ย 9.8 ปี

**ฝูงบินในอดีต**
แอร์บัส เอ300 ของไอบีเรีย
แอร์บัส เอ340-600 ของไอบีเรีย
โบอิง 757–200 ของไอบีเรีย
ไอบีเรียเคยให้บริการเครื่องบินดังต่อไปนี้:

**อ้างอิง**

**แหล่งข้อมูลอื่น**
  เว็บไซต์ทางการ 
หมวดหมู่:วันเวิลด์
หมวดหมู่:สายการบิน
หมวดหมู่:สายการบินประจำชาติ
หมวดหมู่:สายการบินสัญชาติสเปน
หมวดหมู่:บริษัทของสเปน
หมวดหมู่:บริษัทที่ก่อตั้งในปี พ.ศ. 2470
หมวดหมู่:สายการบินที่ก่อตั้งในปี พ.ศ. 2470
หมวดหมู่:อินเตอร์แนชนัลแอร์ไลน์กรุ๊ป
หมวดหมู่:แอร์ไลน์สฟอร์ยุโรป
วัดถ้ำเขาหลวง

วัดถ้ำเขาหลวง สร้างขึ้นในรัชสมัยของพระบาทสมเด็จพระจุลจอมเกล้าเจ้าอยู่หัว ซึ่งพระองค์มีพระราชประสงค์จะสร้างวัดบนยอดเขา เพื่อถวายแด่พระบาทสมเด็จพระจอมเกล้าเจ้าอยู่หัว ซึ่งครั้งหนึ่งเคยเสด็จประพาสมายังถ้ำแห่งนี้ และด้วยมีพระราชดำริว่าถ้ำเขาหลวงนี้ มีความวิจิตรงดงามด้วยมีหินงอกหินย้อยทั่วทั้งผนังถ้ำ ภายในยังมีช่องกว้างที่แสงอาทิตย์สาดส่องเข้ามากระทบแนวหิน ก่อให้เกิดความหลากหลายของสีสันภายในถ้ำ อีกทั้งโพรงหินที่แตกเป็นช่อง ทำให้มีอากาศเย็นสบายและไม่อับชื้น จนสามารถมองเห็นความสวยงามภายในถ้ำได้ทุกซอกทุกมุม
พระบาทสมเด็จพระจอมเกล้าเจ้าอยู่หัวโปรดฯ ให้สร้างบันไดคอนกรีตยาวประมาณ 10 เมตร ตั้งแต่เชิงเขาไปจนถึงเบื้องล่างของถ้ำ และโปรดฯ ให้บูรณะพระพุทธรูปโบราณหลากรูปที่ประดิษฐานอยู่ ณ ถ้ำนี้มาก่อนยุครัตนโกสินทร์ ซึ่งสันนิษฐานว่าพระพุทธรูปโบราณเหล่านี้น่าจะได้มาจากนักจาริกแสวงบุญจากที่ต่าง ๆ นำมาประดิษฐานไว้ อาทิ พระพุทธไสยาสน์ ขนาด 14 เมตร พระพุทธรูปปางมารวิชัยองค์ใหญ่ เป็นต้น  
ครั้นรัชสมัยของพระบาทสมเด็จพระจุลจอมเกล้าเจ้าอยู่หัว เสด็จประพาสมายังเพชรบุรี  จึงได้มีพระราชประสงค์ให้จัดสร้างอารามขึ้นภายในถ้ำเขาหลวง เพื่อถวายเป็นพระราชกุศลแด่พระชนก โดยทรงพระกรุณาโปรดเกล้าฯ ให้สร้างพระพุทธรูปเพิ่มเติม ซึ่งในหมู่พระพุทธรูปสร้างใหม่นี้ มีอยู่รูปหนึ่งที่โปรดฯ ให้ประทับตรา ประจำรัชกาลที่ 1-5 ไว้ที่ฐานพระด้วย
ปัจจุบันวัดถ้ำเขาหลวงแห่งนี้ได้มีการบูรณะ และพัฒนาให้มีความสะดวกสบายยิ่งขึ้น โดยการจัดให้มีวิทยากรหรือมีผู้แนะนำเกี่ยวกับความเป็นมาของวัดถ้ำเขาหลวง และร้านค้า เพื่อไว้บริการนักท่องเที่ยว และที่นี่ยังมีฝูงลิงจำนวนมากมาอาศัยอยู่

**คลังภาพ**
ไฟล์:โถงถ้ำเขาหลวง.jpg|โถงในถ้ำเขาหลวง
ไฟล์:พระนอนในถ้ำเขาหลวง.jpg|พระนอนในถ้ำเขาหลวง
ไฟล์:พระพุทธรูปขนาดต่างๆในถ้ำเขาหลวง.jpg|พระพุทธรูปขนาดต่างๆในถ้ำ
ถ้ำเขาหลวง
หมวดหมู่:โบราณสถานในจังหวัดเพชรบุรี
สถานีย่อย:ฟิสิกส์/บทความยอดเยี่ยม

เส้นแรงแม่เหล็ก
สนามแม่เหล็ก อาจเกิดขึ้นได้จากกระแสไฟฟ้า หรือในทางกลศาสตร์ควอนตัมนั้น สปินของอนุภาคต่างๆ ก็ทำให้เกิดสนามแม่เหล็กเช่นกัน ซึ่งสนามอย่างหลังนี่เองเป็นที่มาของสนามแม่เหล็กของแม่เหล็กถาวรต่างๆ
สนามแม่เหล็กคือปริมาณที่บ่งบอกแรงกระทำบนประจุที่กำลังเคลื่อนที่ สนามแม่เหล็กเป็นสนามเวกเตอร์และทิศของสนามแม่เหล็ก ณ ตำแน่งใดๆ คือทิศที่เข็มของเข็มทิศวางตัวอย่างสมดุล อ่านต่อ...
----
บทความยอดเยี่ยมก่อนหน้านี้: ตัวต้านทาน - วิลเฮล์ม คอนราด เรินต์เกน - สตีเฟน ฮอว์คิง
ที่เก็บถาวร
สถานีย่อย:ฟิสิกส์/บทนำ

left
ฟิสิกส์ เป็นวิทยาศาสตร์ ที่เกี่ยวข้องกับ สสารและพลังงาน ศึกษาการเปลี่ยนแปลงทางกายภาพ และ ศึกษาความสัมพันธ์ระหว่างสสารกับพลังงาน รวมทั้งเป็นความรู้พื้นฐานที่นำไปใช้ในการพัฒนาเทคโนโลยีเกี่ยวกับการผลิต และ เครื่องใช้ต่าง ๆ เพื่ออำนวยความสะดวกแก่มนุษย์ ตัวอย่างเช่น การนำความรู้พื้นฐานทางด้าน แม่เหล็กไฟฟ้า ไปใช้ในอุปกรณ์อิเล็กทรอนิกส์ต่าง ๆ (โทรทัศน์ วิทยุ คอมพิวเตอร์ โทรศัพท์มือถือ ฯลฯ) อย่างแพร่หลาย  หรือ การนำความรู้ทาง อุณหพลศาสตร์ ไปใช้ในการพัฒนาเครื่องจักรกล และ ยานพาหนะ  ยิ่งไปกว่านั้นความรู้ทางฟิสิกส์บางอย่างอาจนำไปสู่การสร้างเครื่องมือใหม่ที่ใช้ในวิทยาศาสตร์สาขาอื่น เช่น การนำความรู้เรื่อง กลศาสตร์ควอนตัม ไปใช้ในการพัฒนากล้องจุลทรรศน์อิเล็กตรอน ที่ใช้ใน ชีววิทยา เป็นต้น
นักฟิสิกส์ศึกษาธรรมชาติ ตั้งแต่สิ่งที่เล็กมาก เช่น อะตอม และ อนุภาคย่อย ไปจนถึงสิ่งที่มีขนาดใหญ่มหาศาล เช่น จักรวาลจึงกล่าวได้ว่า ฟิสิกส์ คือ ปรัชญาธรรมชาติเลยทีเดียว
----
บทความยอดเยี่ยม | ภาพยอดเยี่ยม | รู้ไหมว่า...หัวข้อที่สำคัญ | หมวดหมู่ | ฟิสิกส์ในโครงการวิกิมีเดียอื่น ๆ | สถานีย่อยอื่น ๆ
อัปเดตข้อมูล
สถานีย่อย:ฟิสิกส์/รู้ไหมว่า

100px- ...ถึงแม้ว่า อัลเบิร์ต ไอน์สไตน์ (ในภาพ) จะมีชื่อเสียงจากการค้นพบทฤษฎีสัมพัทธภาพ แต่เขาได้รับได้รับรางวัลโนเบลเนื่องจากการค้นพบปรากฏการณ์โฟโตอิเล็กทริก- ...ทุกๆปี ดวงจันทร์จะเคลื่อนที่ออกห่างจากโลก 3.82 เซนติเมตร- ...ปรากฏการณ์ ดาวศุกร์ผ่านหน้าดวงอาทิตย์ เกิดขึ้นทุก 243 ปี- ...เราสามารถมองเห็นรุ้งกินน้ำตอนกลางคืนได้ในคืนที่มีแสงสว่างมากพอ- ...สหประชาชาติ กำหนดให้ พ.ศ. 2548 เป็นปีแห่งฟิสิกส์โลก- ...ทองคำเปลว มีความหนาประมาณ 300 อะตอม- ...ในตอนแรก ไอแซก นิวตัน นิยามความหมายของแรงไว้ว่า อัตราการเปลี่ยนแปลงของโมเมนตัมเทียบกับเวลา
หมวดหมู่:อุทยานแห่งชาติในจังหวัดเพชรบุรี

พเชรบุรี
หมวดหมู่:ภูมิศาสตร์ของจังหวัดเพชรบุรี
หมวดหมู่:สถานที่ท่องเที่ยวในจังหวัดเพชรบุรี
ราชพฤกษ์ (แก้ความกำกวม)

ราชพฤกษ์ อาจหมายถึง- ราชพฤกษ์ หรือ คูน พรรณไม้- มหกรรมพืชสวนโลกเฉลิมพระเกียรติฯ ราชพฤกษ์ 2549 ซึ่งจัดขึ้นที่จังหวัดเชียงใหม่ ในปี พ.ศ. 2549 – 2550- ถนนราชพฤกษ์ ถนนที่มีเส้นทางจากเขตธนบุรี กรุงเทพมหานคร ผ่านจังหวัดนนทบุรี และไปสิ้นสุดที่จังหวัดปทุมธานี - วงเวียนราชพฤกษ์ วงเวียนจุดตัดถนนราชพฤกษ์ กับถนนนครอินทร์ ในเขตอำเภอบางกรวย จังหวัดนนทบุรี- สโมสรราชพฤกษ์ (สนามกอล์ฟนอร์ธปาร์ค) เขตหลักสี่ กรุงเทพมหานคร- โรงแรมราชพฤกษ์แกรนด์โฮเทล นครราชสีมา- โรงแรมราชพฤกษ์ พิษณุโลก
เจมส์ แมดิสัน

เจมส์ แมดิสัน (James Madison) เป็นประธานาธิบดีคนที่ 4 แห่งสหรัฐอเมริกาและบิดาแห่งรัฐธรรมนูญของสหรัฐอเมริกา เกิดเมื่อวันที่ 16 มีนาคม ค.ศ. 1751 และเข้ารับตำแหน่งประธานาธิบดีสหรัฐเมื่อวันที่ 4 มีนาคม ค.ศ. 1809 โดยเข้ารับตำแหน่งต่อจากโธมัส เจฟเฟอร์สัน ออกจากตำแหน่งประธานาธิบดีสหรัฐเมื่อวันที่ 4 มีนาคม ค.ศ. 1817 ถึงแก่อสัญกรรมเมื่อวันที่ 28 มิถุนายน ค.ศ. 1836 และยังเป็นหนึ่งในคณะผู้ก่อตั้งประเทศสหรัฐอเมริกา

**แหล่งข้อมูลอื่น**
  James Madison at MetaLibri

หมวดหมู่:บุคคลที่เกิดในปี พ.ศ. 2294
หมวดหมู่:ประธานาธิบดีสหรัฐ
หมวดหมู่:รัฐมนตรีว่าการกระทรวงการต่างประเทศของสหรัฐ
หมวดหมู่:บุคคลจากรัฐเวอร์จิเนีย
หมวดหมู่:อุทยานแห่งชาติในจังหวัดภูเก็ต

ภูเก็ต
หมวดหมู่:ภูมิศาสตร์ของจังหวัดภูเก็ต
หมวดหมู่:สถานที่ท่องเที่ยวในจังหวัดภูเก็ต
จอห์น ควินซี แอดัมส์

จอห์น ควินซี แอดัมส์ (John Quincy Adams) เป็นประธานาธิบดีคนที่ 6 ของสหรัฐอเมริกา

**ประวัติ**
จอห์น ควินซี แอดัมส์ เกิดเมื่อวันที่ 11 กรกฎาคม ค.ศ. 1767 ที่รัฐแมสซาชูเซตส์ เข้ารับตำแหน่งประธานาธิบดีเมื่อวันที่ 4 มีนาคม ค.ศ. 1825 โดยเข้ารับตำแหน่งประธานาธิบดีต่อจาก เจมส์ มอนโร ออกจากตำแหน่งประธานาธิบดีเมื่อวันที่ 4 มีนาคม ค.ศ. 1829 โดยผู้มารับตำแหน่งเป็นคนถัดไปคือ แอนดรูว์ แจ็กสัน เสียชีวิตเมื่อวันที่ 23 กุมภาพันธ์ ค.ศ. 1848
2390
หมวดหมู่:บุคคลที่เกิดในปี พ.ศ. 2310
หมวดหมู่:ประธานาธิบดีสหรัฐ
หมวดหมู่:นักการเมืองอเมริกัน
หมวดหมู่:บุคคลจากมหาวิทยาลัยฮาร์วาร์ด
หมวดหมู่:ชาวอเมริกันเชื้อสายอังกฤษ
หมวดหมู่:รัฐมนตรีว่าการกระทรวงการต่างประเทศของสหรัฐ
หมวดหมู่:บุคคลจากรัฐแมสซาชูเซตส์
ไอบีเรีย

ไอบีเรีย (Iberia) อาจหมายถึง- คาบสมุทรไอบีเรีย ทางตะวันตกเฉียงใต้ของยุโรป เป็นที่ตั้งของโปรตุเกส, ยิบรอลตาร์, สเปน และอันดอร์รา- ไอบีเรีย แอร์ไลน์ สายการบินแห่งชาติสเปน
หมวดหมู่:โรงละคร

หมวดหมู่:สถานที่ท่องเที่ยว
หมวดหมู่:สิ่งก่อสร้างแบ่งตามประเภท
หมวดหมู่:สถานที่
หมวดหมู่:สถานบันเทิง
หมวดหมู่:การละคร
หมวดหมู่:สถานีรถไฟในประเทศไทย

ทประเทศไทย
หมวดหมู่:โครงสร้างพื้นฐานทางรถไฟในประเทศไทย
หมวดหมู่:สิ่งก่อสร้างทางการขนส่งในประเทศไทย
หมวดหมู่:การขนส่งผู้โดยสารระบบรางในประเทศไทย
อุทยานแห่งชาติเวียงโกศัย

อุทยานแห่งชาติเวียงโกศัย เป็นอุทยานแห่งชาติที่ตั้งอยู่ในเขตอำเภอลอง อำเภอวังชิ้น จังหวัดแพร่ และอำเภอเถิน อำเภอสบปราบ อำเภอแม่ทะ จังหวัดลำปาง มีลักษณะภูมิประเทศเป็นภูเขาสูงสลับซับซ้อน ประกอบด้วยป่าดงดิบเขา ป่าเบญจพรรณ และป่าเต็มรัง นอกจากนี้ยังมีป่าสนและทุ่งหญ้าในบริเวณยอดเขาสูง เป็นแหล่งกำเนิดแม่น้ำหลายสาย และมีสัตว์ป่าหลายชนิด เช่น หมูป่า หมี เสือโคร่ง เลียงผา เป็นต้น โดยมีจุดเด่นคือดงตะเคียนทองอายุกว่าร้อยปี ที่มีขนาด 3-4 คนโอบ

**สถานที่น่าสนใจ**
น้ำตก มีน้ำตกหลายแห่งในอุทยานแห่งชาติเวียงโกศัย ได้แก่ น้ำตกแม่เกิ๋งหลวง และน้ำตกแม่เกิ๋งน้อย เป็นน้ำตกที่ไหลลดหลั่นเป็นชั้นๆ จึงได้ชื่อว่า แม่เกิ๋ง ซึ่งเป็นภาษาพื้นเมือง หมายถึงขั้นบันได นอกจากนี้ยังมีน้ำตกแม่สิน น้ำตกแม่จอก น้ำตกแม่ป้าก น้ำตกแม่รัง และน้ำตกขุนห้วย
บ่อน้ำร้อนแม่จอก อยู่ห่างจากที่ทำการอุทยานประมาณ 5 กิโลเมตร บ่อน้ำร้อนมีอุณหภูมิประมาณ 80 องศาเซลเซียส 

**อ้างอิง**

**แหล่งข้อมูลอื่น**
  อุทยานแห่งชาติเวียงโกศัย date=2007-02-08  - กรมอุทยานแห่งชาติ สัตว์ป่า และพันธุ์พืช
เวียงโกศัย
เวียงโกศัย
หมวดหมู่:อำเภอลอง
หมวดหมู่:อำเภอวังชิ้น
หมวดหมู่:อำเภอเถิน
หมวดหมู่:อำเภอสบปราบ
หมวดหมู่:อำเภอแม่ทะ
หมวดหมู่:อุทยานแห่งชาติในจังหวัดแพร่

แพร่
หมวดหมู่:ภูมิศาสตร์ของจังหวัดแพร่
หมวดหมู่:สถานที่ท่องเที่ยวในจังหวัดแพร่
หมวดหมู่:อุทยานแห่งชาติในจังหวัดตรัง

ตรัง
หมวดหมู่:สถานที่ท่องเที่ยวในจังหวัดตรัง
หมวดหมู่:ภูมิศาสตร์ของจังหวัดตรัง
ฟอกเกอร์ เอฟ-27

ไฟล์:PIA-F27-Lahore-30861.JPG|ฟอกเกอร์ เอฟ-27 ที่ท่าอากาศยานนานาชาติเมืองลาฮอร์ปากีสถาน|thumb|250px|right
ฟอกเกอร์ เอฟ-27  (Fokker F27)  ฟอกเกอร์ เอฟ-27 เป็นเครื่องบินโดยสาร-ลำเลียง ที่ใช้งานกันแพร่หลายแบบหนึ่ง ทั้งทางการทหารและพลเรือน เอฟ-27 บินเป็นครั้งแรกในวันที่ 24 พฤศจิกายน ค.ศ. 1955 มีรุ่นต่างๆ ตั้งแต่รุ่น 100 จนถึงรุ่น 600 และในปี ค.ศ. 1958 บริษัท แฟร์ไชล์ ได้ซื้อลิขสิทธิ์ไปสร้างในสหรัฐฯ โดยใช้ชื่อว่า เอฟเอช-227

**รายละเอียด ฟอกเกอร์ เอฟ-27 รุ่น 500**
 ผู้สร้าง บริษัทฟอกเกอร์-วีเอฟดับลิว (ฮอลแลนด์)- ประเภท โดยสาร-ลำเลียง พิสัยบินใกล้/ปานกลาง เจ้าหน้าที่ 2-3 นาย อัตราผู้โดยสารสูงสุด 56 ที่นั่ง บรรทุกพลร่มพร้อมอาวุธ 45 นาย หรือเตียงพยาบาล 24 เตียง- เครื่องยนต์ เทอร์โบแฟนใบพัด รอลส์-รอยซ์ ดาร์ท หมายเลข 532-7 อาร์ ให้กำลัง 2,140 แรงม้า และให้แรงขับ 238 กิโลกรัม 2 เครื่อง- กางปีก 29 เมตร- ยาว 25.06 เมตร- สูง 8.71 เมตร- พื้นที่ปีก 70 ตารางเมตร- น้ำหนักเปล่า 11,789 กิโลกรัม- น้ำหนักบรรทุกสูงสุด 6,128 กิโลกรัม- น้ำหนักวิ่งขึ้นสูงสุด 20,410 กิโลกรัม- อัตราเร็วเดินทางปกติ 480 กิโลเมตร/ชั่วโมง ที่ระยะสูง 6,100 เมตร- เพดานบินใช้งาน 8,990 เมตร- เพดานบินเมื่อใช้เครื่องยนต์เดียว 3,565 เมตร- อัตราไต่ 451 เมตร/นาที ที่ระดับน้ำทะเล- พิสัยบิน 1,274 กิโลเมตร เมื่อมีภารกรรมบรรทุกสูงสุด

**อ้างอิง**
 อภิวัตน์ โควินทรานนท์,อากาศยาน1979ฉบับเครื่องบิน,เอวิเอชั่น ออบเซิร์ฟเวอร์,กรุงเทพ,2522
หมวดหมู่:เครื่องบินฟอกเกอร์
หมวดหมู่:อากาศยานเชิงพาณิชย์
อินคิวบัส

Incubus ค.ศ. 1870
อินคิวบัส () เป็นชื่อปิศาจเพศผู้ซึ่งเชื่อกันว่าจะเข้ามาร่วมหลับนอนกับสตรีในยามหลับใหลเพื่อสังวาสด้วย ปิศาจที่เป็นหญิงและมีพฤติกรรมทำนองเดียวกันนั้นเรียก ซักคิวบัส (succubus)
ในความเชื่อของบางท้องที่ เช่น ตามตำนานเมอร์ลิน (Merlin) อินคิวบัสร่วมประเวณีกับหญิงก็เพื่อให้หญิงนั้นมีบุตร ความเชื่อทางศาสนามีว่า ถ้าร่วมประเวณีกับอินคิวบัสบ่อยครั้ง อาจส่งผลให้สุขภาพย่ำแย่ และอาจถึงตายได้
และเชื่อว่าอินคิวบัสดูดวิญญาณของเหยื่อเมื่อร่วมหลับนอนกับเหยื่อ

**อ้างอิง**

**แหล่งข้อมูลอื่น**
 อินคิวบัส
หมวดหมู่:ผี
หมวดหมู่:ตำนาน
หมวดหมู่:ความเชื่อ
หมวดหมู่:ปิศาจ
เอ็นเอเอ็มซี วายเอส-11

right
right
ไฟล์:NAMC YS-11EB, Japan - Air Force AN1913282.jpg|กองกำลังป้องกันตนเองทางอากาศญี่ปุ่น|thumb|250px|right
เอ็นเอเอ็มซี วายเอส-11 (NAMC YS-11)  วายเอส-11 เป็นเครื่องบินโดยสารขนส่งแบบแรกของญี่ปุ่นหลังสงครามโลกครั้งที่ 2 แผนการสร้างเริ่มในปี พ.ศ. 2500 เครื่องต้นแบบบินเป็นครั้งแรกในวันที่ 30 สิงหาคม พ.ศ. 2505 วายเอส-11 มีจำนวนการสร้างทั้งสิ้น 182 เครื่อง เกือบทั้งหมดใช้งานในกองกำลังป้องกันต้นเองของประเทศญี่ปุ่น สายการผลิตวายเอส-11 ยุติลงในปี พ.ศ. 2517

**รายละเอียด วายเอส-11**
 ผู้สร้าง นิฮอนแอร์คราฟต์แมนูแฟคเจอริงคอร์ปอเรชั่น (ญี่ปุ่น)- ประเภท โดยสาร-ขนส่ง พิสัยบินใกล้/ปานกลาง เจ้าหน้าที่ 2 นาย อัตราผู้โดยสารสูงสุด 60 ที่นั่ง- เครื่องยนต์ เทอร์โบใบพัด รอลส์-รอยซ์ ดาร์ท 542-10 เค ให้กำลังเครื่องละ 3,060 แรงม้า 2 เครื่อง- กางปีก 32 เมตร- ยาว 26.30 เมตร- สูง 8.93 เมตร- พื้นที่ปีก 94.8 ตารางเมตร- น้ำหนักเปล่า 15,419 กิโลกรัม- น้ำหนักบรรทุกสูงสุด 7,081 กิโลกรัม- น้ำหนักวิ่งขึ้นสูงสุด 25,000 กิโลกรัม- อัตราเร็วเดินทางขั้นสูง 466 กิโลเมตร/ชั่วโมง ที่ระยะสูง 4,575 เมตร- อัตราเร็วเดินทางประหยัด 447 กิโลเมตร/ชั่วโมง ที่ระยะสูง 6,100 เมตร- เพดานบินใช้งาน 6,980 เมตร- อัตราไต่ขั้นต้น 6.2 เมตร/วินาที- พิสัยบินไกลสุด 1,090 กิโลเมตร เมื่อมีภารกรรมบรรทุกสูงสุด
** 3,215 กิโลเมตร เมื่อบรรทุกเชื้อเพลิงมากที่สุด

**อ้างอิง**
 อภิวัตน์ โควินทรานนท์,อากาศยาน1979ฉบับเครื่องบิน,เอวิเอชั่น ออบเซิร์ฟเวอร์,กรุงเทพ,2522 
หมวดหมู่:เครื่องบิน
หมวดหมู่:อากาศยานเชิงพาณิชย์
เดอ ฮาวิลแลนด์ แคนาดา ดีเอชซี-7

right
เดอ ฮาวิลแลนด์ ดีเอชซี-7  (de Havilland Canada Dash 7)  เดอ ฮาวิลแลนด์ แคนาดา ดีเอชซี-7 หรือ แดช-7 เป็นเครื่องบินโดยสารที่สร้างขึ้นเพื่อให้ขึ้นลงในระยะสั้น หรือ ลงบนสนามหญ้าได้ โครงการ แดช-7 เริ่มในปี ค.ศ. 1972 เครื่องต้นแบบเริ่มบินเป็นครั้งแรกในวันที่ 27 มีนาคม ค.ศ. 1975 เครื่องแรกจากสายการผลิตส่งมอบในปี ค.ศ. 1974

**รายละเอียด ดีเอชซี-7**
 ผู้สร้าง: บริษัท เดอ ฮาวิลแลนด์ (แคนาดา)- ประเภท: โดยสาร-ขนส่ง พิสัยบินใกล้ ขึ้นลงระยะสั้น- เครื่องยนต์: เทอร์โบใบพัด แพรท์ แอนด์ วิทนีย์ (สร้างในแคนาดา) พีที 6 เอ-50 ให้กำลังเครื่องละ 1,120 แรงม้า 4 เครื่อง- กางปีก: 28.35 เมตร- ยาว: 24.58 เมตร- สูง: 7.98 เมตร- พื้นที่ปีก: 79.90 ตารางเมตร- น้ำหนักเปล่า: 11,130 กิโลกรัม- น้ำหนักบรรทุกสูงสุด: 4,017 กิโลกรัม- น้ำหนักวิ่งขึ้นสูงสุด: 18,597 กิโลกรัม- อัตราเร็วเดินทางขั้นสูง: 434 กิโลเมตร/ชั่วโมง ที่ระยะสูง 4,570 เมตร- อัตราเร็วเดินทางไกล: 379 กิโลเมตร/ชั่วโมง ที่ระยะสูง 6,560 เมตร- เพดานบินใช้งาน: 6,770 เมตร
** 4,330 เมตร เมื่อเครื่องยนต์ดับ 1 เครื่อง- ระยะทางวิ่งขึ้นพ้น 10.7 เมตร: 710 เมตร- ระยะทางร่อนลงจาก 10.7 เมตร: 408 เมตร- พิสัยบิน: 1,504 เมตร เมื่อมีภารกรรมบรรทุกสูงสุด
** 2,293 กิโลเมตร เมื่อบรรทุกเชื้อเพลิงเต็มที่

**อ้างอิง**
 อภิวัตน์ โควินทรานนท์,อากาศยาน1979ฉบับเครื่องบิน,เอวิเอชั่น ออบเซิร์ฟเวอร์,กรุงเทพ,2522 
หมวดหมู่:เครื่องบินเดอ ฮาวิลแลนด์ แคนาดา
หมวดหมู่:อากาศยานเชิงพาณิชย์
กิล่ามอนสเตอร์

กิล่ามอนสเตอร์ (Gila monster) เป็นกิ้งก่ามีพิษชนิดหนึ่ง มีชื่อวิทยาศาสตร์ว่า Heloderma suspectum พบในเขตทะเลทรายอริโซน่าทางตอนตะวันตกเฉียงใต้ของประเทศสหรัฐอเมริกา กิล่ามอนสเตอร์มีความยาวถึงสองฟุต จัดเป็นกิ้งก่าขนาดใหญ่ที่สุดที่พบในประเทศสหรัฐอเมริกา ลำตัวมีลายดำ ชมพู ส้ม และเหลือง อุปนิสัยเชื่องช้า มักหลบในโพรงเป็นส่วนใหญ่ ล่าสัตว์จำพวกหนู นก และไข่ต่าง ๆ เป็นอาหาร กิล่ามอนสเตอร์สามารถผลิตพิษที่มีผลต่อระบบประสาทของเหยื่อ โดยพิษจะส่งเข้าสู่เหยื่อผ่านทางฟันทางกรามล่าง แต่พิษนี้ไม่เป็นอันตรายถึงชีวิตต่อมนุษย์
กิล่ามอนสเตอร์เป็นสัตว์ใกล้สูญพันธุ์ชนิดหนึ่ง ซึ่งมีการคุ้มครองโดยกฎหมาย ทั้งในท้องถิ่นคือกฎหมายรัฐอริโซน่า และในระดับประเทศคือกฎหมายประเทศสหรัฐอเมริกาและประเทศเม็กซิโก ส่วนในระดับนานาชาติกิล่ามอนสเตอร์เป็นสัตว์ในบัญชีหมายเลข ๒ ของอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าใกล้สูญพันธุ์ (CITES) โดยห้ามส่งออกหรือนำเข้าโดยปราศจากใบอนุญาต ซึ่งรวมถึงประเทศไทย ตามประกาศกระทรวงทรัพยากรธรรมชาติและสิ่งแวดล้อม
สำหรับในประเทศไทยมีการจัดแสดงในสวนสัตว์ดุสิตในช่วงปลายปี พ.ศ. 2554 ถึงต้นปี พ.ศ. 2555

**อ้างอิง**

**อ่านเพิ่ม**
 isbn=0-520-24357-9 - pages=238  Online .pdf- cite book|last= Capula|first= Massimo|author2= Behler|title= Simon & Schuster's Guide to Reptiles and Amphibians of the World|year= 1989|publisher= Simon & Schuster|location= New York|isbn= 0-671-69098-1|url= https://archive.org/details/simonschustersgu00capu- isbn=0-944383-18-1 - cite book  
location = Sydney, Australia  
url = https://archive.org/details/reptilesamphibia00coggrich  - cite book  
location =New York  
pages =321- cite book|last1= Freiberg|first1= Dr. Marcos|last2= Walls|first2= Jerry|title= The World of Venomous Animals|year= 1984|publisher= TFH Publications|location= New Jersey|isbn= 0-87666-567-9|url= https://archive.org/details/worldofvenomousa00marc- url=https://archive.org/details/gilamonster00hise - Schwandt, Hans-Joachim (2019).  heloderma.net The Gila Monster Heloderma suspectum - Natural History, Husbandry & Propagation, Edition Chimaira, Frankfurt/Main, 978-3-89973-441-6
*location=New York
*location=Frankfurt am Main

**แหล่งข้อมูลอื่น**
Heloderma suspectum
*Heloderma suspectum
หมวดหมู่:สัตว์มีพิษ
หมวดหมู่:วงศ์กิล่ามอนสเตอร์
หมวดหมู่:สัตว์ที่พบในสหรัฐอเมริกา
หมวดหมู่:สัตว์ที่พบในประเทศเม็กซิโก
X (แก้ความกำกวม)

X อาจหมายถึง- X เป็นอักษรละตินลำดับที่ 24- เอ็กซ์ พลังล้างโลก การ์ตูนญี่ปุ่นโดยกลุ่มนักวาดการ์ตูนแคลมป์- เอกซ์เจแปน วงดนตรีเฮฟวีเมทัลชาวญี่ปุ่น ชื่อเดิมว่า เอกซ์ ตั้งแต่ปี 1982–1992- เอ็กซ์ สุนัขตำรวจในภารกิจความไม่สงบในชายแดนภาคใต้ของประเทศไทย- เอ็กซ์ (บริษัท) เดิมคือบริษัท กูเกิล เอ็กซ์ (Google X)- เอ็กซ์.คอม ก่อนหน้าเปลี่ยนชื่อเป็นเพย์แพล (PayPal)- เอ็กซ์คอร์ป บริษัทแม่ของทวิตเตอร์ตั้งแต่ปี 2023- เอ็กซ์ (เครือข่ายสังคม) เครือข่ายสังคมที่เปลี่ยนชื่อมาจากทวิตเตอร์- โครโมโซมเอกซ์ ระบบกำหนดเพศในสัตว์หลายชนิด รวมทั้งสัตว์เลี้ยงลูกด้วยนม- โอเอสเทน (OS X) ซึ่งเป็นชื่อเดิมของระบบปฏิบัติการแมคโอเอส สำหรับคอมพิวเตอร์แอปเปิล- เอ็กซ์วินโดวซิสเต็ม โปรโตคอลการแสดงผลไคลเอ็นต์-เซิร์ฟเวอร์ที่มักใช้ในสภาพแวดล้อม UNIX- รูปแบบไฟล์ X ที่ใช้โดยไดเรกต์เอกซ์- 10 จำนวน (เลขโรมัน: X)- ผลคูณไขว้ หรือ ผลคูณเชิงเวกเตอร์ (×)- x ซึ่งเป็นแกนในระบบพิกัดคาร์ทีเซียน- x ซึ่งเป็นตัวแปรทั่วไปสำหรับแนวคิดทางคณิตศาสตร์ที่ไม่ทราบค่าหรือมีการเปลี่ยนแปลง- เจเนอเรชันเอกซ์ ซึ่งเป็นรุ่นสังคมวิทยาตะวันตกที่เกิดหลังบูมเมอร์หรือโจนส์เซอร์ และก่อนมิลเลนเนียล- ไอโฟน X สมาร์ตโฟนโดยบริษัทแอปเปิล- เทสลาโมเดลเอ็กซ์ รถไฟฟ้าขนาดกลางที่ผลิตโดยบริษัทเทสลา- สถานะเพศเอ็กซ์ (เอ็กซ์-เจ็นเดอร์) ใช้กับหนังสือเดินทางและเอกสารแสดงตนเพื่อระบุเพศหรือเพศที่ไม่แน่นอน- กากบาท สัญลักษณ์ที่เป็นลายลักษณ์อักษรทั่วไปของการปฏิเสธหรือการยืนยัน- ไค (Χ) อักษรกรีก
สถาบันสถาปนาและโลก

สถาบันสถาปนาและโลก (Foundation and Earth) เป็นนิยายวิทยาศาสตร์เล่มที่ห้าของหนังสือชุดสถาบันสถาปนา ฉบับภาษาอังกฤษตีพิมพ์ครั้งแรก ค.ศ. 1986 นับเป็นหนังสือเล่มสุดท้ายในชุดถ้านับตามลำดับเหตุการณ์ในเรื่อง

**เนื้อเรื่องย่อ**
หลังจากเหตุการณ์ในสถาบันสถาปนาและปฐมภพ โกลาน เทรวิซและพวกได้เดินทางต่อจากปฐมภพเพื่อค้นหาดาวเคราะห์ในตำนานที่ชื่อว่า "โลก" พวกเขาไม่รู้ที่อยู่ที่แน่นอน รู้เพียงแค่ว่าอยู่ในระบบสุริยจักรวาลที่เรียกว่า "โซล" (Sol) เท่านั้น
เนื้อเรื่องแบ่งเป็น 7 บท โดยใช้ชื่อตามพิภพที่มีบทบาทในเรื่อง ชื่อบทมีดังนี้
# ปฐมภพ (Gaia)
# คอมโพเรลลอน (Comporellon)
# ออโรรา (Aurora)
# โซลาเรีย (Solaria)
# เมลโพมีเนีย (Melpomenia)
# อัลฟา (Alpha)
# โลก (Earth)

**เล่มต่อที่ยังไม่ได้เขียน**
เหตุการณ์ใน สถาบันสถาปนาและโลก เพิ่งผ่านไปเพียง 500 ปีในระยะเวลา 1,000 ปีก่อนจักรวรรดิใหม่ตามที่ฮาริ เซลดอนทำนายไว้ ตอนจบของสถาบันสถาปนาและโลก เป็นการใบ้ถึงเหตุการณ์ที่จะต่อเนื่องในหนังสือเล่มถัดไป ภรรยาของอสิมอฟเล่าว่าไอแซค อสิมอฟวางแผนจะเขียนเล่มต่อ แต่เขาไม่มีแนวคิดในการเขียน จึงหันไปเขียนเล่มที่จับเนื้อหาช่วงก่อนสถาบันสถาปนา ซึ่งได้แก่ กำเนิดสถาบันสถาปนา (Prelude to Foundation) และสู่เส้นทางสถาบันสถาปนา (Forward the Foundation)
ในหนังสือเล่มนี้ได้กล่าวโดยอ้อมๆ หลายครั้งว่าแผนการเซลดอนไม่ได้ครอบคลุมถึงสิ่งมีชีวิตที่ไม่ใช่มนุษย์ เมื่อรวมกับตอนจบ เราสามารถเดาได้คร่าวๆ ว่าอสิมอฟมีแผนจะนำมนุษย์ต่างดาวเข้ามาในเนื้อเรื่อง และเกิดผลร้ายต่อแผนการเซลดอน อย่างไรก็ตาม วันที่ในเอนไซโคลปิเดีย กาแลคติกาเป็นวันที่หลังจากการก่อตั้งจักรวรรดิสากลจักรวาลที่สอง (หลังปี 1000) จึงอาจจะตีความได้ว่าถึงแม้จะเจอปัจจัยภายนอกในอนาคต แผนการเซลดอนก็สามารถเอาชนะอุปสรรคและกลับมาดำเนินตามแผนได้ในที่สุด
หมวดหมู่:บันเทิงคดีแนววิทยาศาสตร์
หมวดหมู่:สถาบันสถาปนา
หมวดหมู่:ไอแซค อสิมอฟ
กำเนิดสถาบันสถาปนา

กำเนิดสถาบันสถาปนา (Prelude to Foundation) เป็นนิยายวิทยาศาสตร์เล่มที่หกของหนังสือชุดสถาบันสถาปนา แต่นับตามลำดับเหตุการณ์เรื่องแล้วเกิดก่อนสถาบันสถาปนาเล่มแรก แต่งโดยไอแซค อสิมอฟ ฉบับภาษาไทยแปลโดยดร. ยรรยงก์ เต็งอำนวย จัดพิมพ์โดยสำนักพิมพ์โปรวิชั่น
เนื้อเรื่องเกี่ยวกับชีวิตของฮาริ เซลดอน ผู้คิดค้นอนาคตประวัติศาสตร์และแผนการเซลดอนในวัยหนุ่ม
หมวดหมู่:บันเทิงคดีแนววิทยาศาสตร์
หมวดหมู่:สถาบันสถาปนา
หมวดหมู่:ไอแซค อสิมอฟ
รายชื่อตัวการ์ตูนของซานริโอ

รายชื่อตัวการ์ตูนของซานริโอ- แบดแบตซ์มารุ (Bad Badtz-Maru)- บัตตอนโน้ส (Button Nose)- ชาร์มมี่คิตตี้ (Charmmy Kitty)- จีไจมอนจัง (Chi Chai Monchan)- จิบิมารุ (Chibimaru)- ช็อกโกแคท (Chococat)- ซินามอโรล (Cinnamoroll)- โคโระโคโระคุริริน (Coro Coro Kuririn)- เดียร์แดเนียล (Dear Daniel)- เดียร์รี่ลู (Deery Lou)- โดคิโดคิ ยัมมี่ชัมส์ (Doki Doki Yummychums)- ฟรูลลี่มิว (Frooliemew)- ฮังเกียวดง (Hangyodon)- เฮลโลคิตตี (Hello Kitty)- มายสวีทเปียโน (My Sweet piano) - โฮชิโนวางุมะ (Hoshinowaguma)- เคโระเคโระเครอปปี้ (Kero Kero Keroppi)- คุโรมิ (Kuromi)- แลนดรี (Landry)- ลิตเติ้ลทวินสตาร์ส (Little Twin Stars)- มาร์รอนครีม (Marron Cream)- มาชูมาโระ มิไต นะ ฟุวะฟุวะ เนียงโกะ (Masyumaro Mitai na Fuwafuwa Nyanko)- โอซารุ โนะ มอนคิจิ (Osaru no Monkichi)- มายเมโลดี้ (My Melody)- เนมุกโกะเนียโกะ (Nemukko Nyago)- แพนด้าแอปเปิ้ล (Pandapple)- ปาตะปาตะเป็ปปี้ (Patapata Peppy)- แพตตี้แอนด์จิมมี่ (Patty & Jimmy)- อาฮิรุ โนะ เป็กเกิ้ล (Ahiru no Pekkle)- Picke Bicke- พิงค์ โนะ โคริสุ (Pink no Corisu)- พิงกี้ลิลลี่ (Pinki Lili)- โคะบุตะ โนะ ปิ๊ปโป (Kobuta no Pippo)- โปแช็กโก (Pochacco)- ปอมปอมปูริน (Pom Pom Purin)- พุรุรุนคิวปิ (Pururun Kyupi)- โรโบวัน (ROBOW@N)- ชินคันเซ็น (Shinkansen)- สปอร์ตตี้ด็อตตี้ (Spottie Dottie)- สตรอเบอร์รี่คิง (Strawberry King)- ชูการ์บันนี่ส์ (Sugarbunnies)- สวีทโครอน (Sweet Coron)- มินนะ โนะ ทาโบ (Minna no Tabō)- เทโนริคุมะ (Tenorikuma)- ทักซิโดแซม (Tuxedo Sam)- Unico (formerly)- อุสะฮานะ (U*SA*HA*NA)- ซาชิคิบุตะ (Zashikibuta)
เพิ่มเติม(รวมทุกตัว(ไม่ได้เรียงลำดับ))
# Hello Kitty
#CinnamorollMy MelodyPompompurin#Gudetama
#Little Twin Stars
#YOSHIKITTY
# KIRIMI CHAN.
# Pochacco
# Kuromi
# Kerokerokeroppi
# Wish me mell
# BAD BADTZ-MARU
# TUXEDOSAM
# Bonbonribbon
# My Sweet Piano
# Hangyodon
# Littleforestfellow
# Rilu Rilu Fairilu
# Marroncream
# Jewelpet
# LLOROMANNIC
# Corocorokuririn
# Hummingmint
# Dear Daniel
# Minna No Tabo
# Charmmy Kitty
# Nya Ni Nyu Nye Nyon
# Sugarbunnies
# Monkichi
# Cheery Chums
# Maimai
# Ahiru no Pekkle
# U*sa*ha*na
# SHOW BY ROCK
# Patty & Jimmy
# Aggretsuko
# FRESH PUNCH
# Ichigoman
# Marshmallowmitaina- fuwafuwanyanko
# Fukuchan
# Goropikadon
# Hagurumanstyle
# Patapatapeppy
# TINY CHUM
# Pankunchi
# DREAMTALEKUBEAR
# Zashikibuta
# The Strawberry King
# SHINKANSEN
# Shinkaizoku
# Pokopon's Diary
# Kashiwankomochi
# PAU・PIPO
# Sugarminuet
# The Vaudeville Duo
# Cacao and Vanilla
# Chococat
# NYOKKI & PENNE
# Honeymomo
# Cherinacherine
# The Runabouts
# Rururugakuen
# Umeya Zakkaten
# Seven Silly Dwarfs
# NORANEKOLAND
# Button Nose
# Tenorikuma
# Winkipinki
# Chibimaru
# Chunenheroine Ojisan’s
# Framboiloulou
# Tinypoem
# Yachiyo Charmer
# LOOKYLOO
# MR. MEN LITTLE MISS
# Darkgrapeman
# ZippyZoo
# RISURU
# Peter Davis
# Littlelovin
# SPORTINGBEARS
# MIMICMIKE
# Marumofubiyori
# Mewkledreamy
# cogimyun
# Kabukinyantaro
# PINKYLILROSE　RIOSKYPEACE
# Caribadix
# ELPASO
# Cottontails
# Dachonosuke
# Paradise Lives
# FujinRainosuke
# Hooty Hoots
# PUCHIPUCHIWANKO
# My Friend Pero
# Robearta
# ROBOW@N
# Mokuba
# My Sweet piano

**อ้างอิง**
  www.sanrio.com
หมวดหมู่:รายชื่อ
หมวดหมู่:ตัวการ์ตูนซานริโอ
หมวดหมู่:เจเวลเพ็ต
หมวดหมู่:ตัวละครเด็กในอนิเมะและมังงะ
หมวดหมู่:ตัวละครที่เป็นสมเสร็จ
ภาษาซุนดา

บริเวณที่มีผู้พูดภาษาซุนดา
ผู้พูดภาษาซุนดา บันทึกในประเทศอินโดนีเซีย
ภาษาซุนดา (basa Sunda, pron; อักษรซุนดา: ᮘᮞ ᮞᮥᮔ᮪ᮓ; อักษรเปโกน: بَاسَا سُوْندَا) เป็นภาษากลุ่มมลายู-พอลินีเชียที่พูดโดยชาวซุนดา มีผู้พูดภาษานี้เป็นภาษาแม่ประมาณ 40 ล้านคนในบริเวณทางตะวันตกของเกาะชวา ซึ่งเทียบเท่ากับประมาณร้อยละ 15 ของประชากรทั้งหมดในประเทศอินโดนีเซีย

**การจำแนก**
รอเบิร์ต บลัสต์ นักภาษาศาสตร์ชาวอเมริกัน รายงานว่า ภาษาซุนดามีความใกล้ชิดกับกลุ่มภาษามาเลย์อิก เช่นเดียวกันกับกลุ่มของภาษาที่มีผู้พูดบนเกาะบอร์เนียว เช่น กลุ่มภาษาดายักบกหรือกลุ่มภาษากายัน–มูริก โดยอิงตามความคล้ายคลึงกันของคำศัพท์ระหว่างภาษาเหล่านี้ในระดับสูง2010

**สัทวิทยา**
ตัวอักษรซุนดามีความสอดคล้องกับหน่วยเสียงในระดับสูง

**สระ**
ภาษาซุนดามีเสียงสระ 7 เสียง ได้แก่ a /a/, é /ɛ/, i /i/, o /ɔ/, u /u/, e /ə/ และ eu /ɨ/

**พยัญชนะ**
Müller-Gotama (2001) รายงานว่ามีเสียงพยัญชนะ 18 เสียงในระบบเสียงภาษาซุนดา ได้แก่ /b/, /t͡ʃ/, /d/, /ɡ/, /h/, /d͡ʒ/, /k/, /l/, /m/, /n/, /p/, /r/, /s/, /ŋ/, /t/, /ɲ/, /w/, /j/ อย่างไรก็ตาม อิทธิพลจากภาษาต่างชาติทำให้มีหน่วยเสียงใหม่เพิ่มเข้ามา เช่น /f/, /v/, /z/ (เช่นในคำ fonem, qur'an, xerox, zakat) หน่วยเสียงพยัญชนะเขียนแทนด้วยตัวอักษรดังต่อไปนี้ p, b, t, d, k, g, c /t͡ʃ/, j /d͡ʒ/, h, ng (/ŋ/), ny /ɲ/, m, n, s /s/, w, l, r /r~ɾ/ และ y /j/ พยัญชนะอื่น ๆ ที่ปรากฏในคำยืมจากภาษาอินโดนีเซียส่วนใหญ่ถูกรวมเข้ากับพยัญชนะที่มีอยู่เดิมในภาษาซุนดา ได้แก่ f/v /f/ → p; sy /ʃ/ → s; z /z/ → j; และ kh /x/ → h
สระเรียงที่ประกอบด้วยสระสูงตามด้วยสระอื่น เมื่อออกเสียงจะแทรกเสียงกึ่งสระ /w/ หรือ /j/ เข้าไประหว่างสระเรียงนั้น เช่นในคำต่อไปนี้- kuéh - /kuwɛh/- muih - /muwih/- béar - /bejar/- miang - /mijaŋ/

**ตัวเลข**

**ไวยากรณ์**

**คำบุพบท**

**สถานที่**
ภาษาซุนดามีคำบุพบททั่วไปสำหรับนิพจน์เชิงพื้นที่ 3 แบบ:p=30- di: 'ใน', 'ที่' ฯลฯ, ระบุตำแหน่ง
*dina/na: 'บน', 'ที่' ฯลฯ., ระบุตำแหน่งจำเพาะ- ka: 'ถึง', ระบุทิศทาง- kana: 'ถึง', ระบุทิศทางจำเพาะ- ti: 'จาก', ระบุความเป็นมา
*tina: 'จาก', ระบุความเป็นมาจำเพาะ
ในการระบุนิพจน์เชิงพื้นที่จำเพาะกว่า (เช่น 'ข้างใน', 'ข้างใต้' ฯลฯ) จะมีการนำคำบุพบทเหล่านี้ไปประสมกับคำนามเฉพาะที่:p=72–74

**เวลา**

**อื่นๆ**

**ตัวอย่าง**
ข้อความข้างล่างนำมาจากคำแปลหัวข้อที่ 1 ของปฏิญญาสากลว่าด้วยสิทธิมนุษยชนในภาษาซุนดา และของต้นฉบับในภาษาอังกฤษ (กับคำแปลในภาษาไทย)- ตัวอย่างข้อความภาษาซุนดา:
:อักษรละติน
:"Sakumna jalma gubrag ka alam dunya téh sipatna merdika jeung boga martabat katut hak-hak anu sarua. Maranéhna dibéré akal jeung haté nurani, campur-gaul jeung sasamana aya dina sumanget duduluran."
:อักษรเปโกน (อาหรับ)
:«ساكومنا جالما ڮوبراڮ كا عالم دنيا تَيه سيپاتنا مَيرديكا جۤڠ بَوڮا مارتابات كاتوت حق۲ أنو سارووا. مارانَيهنا ديبَيرَي أكال جۤڠ هاتَي نورانی، چامڤور-ڮأول جۤڠ ساسامانا أيا دينا سوماڠَيت دودولوران.»
:อักษรซุนดา (ดั้งเดิม)
: size=26px
*ฉบับแปลภาษาอังกฤษ:
:"All human beings are born free and equal in dignity and rights. They are endowed with reason and conscience and should act towards one another in a spirit of brotherhood."
*ฉบับแปลภาษาไทย จากองค์กรแอมเนสตี้:
:"มนุษย์ทั้งปวงเกิดมามีอิสระและเสมอภาคกันในศักดิ์ศรี และสิทธิ ต่างในตนมีเหตุผลและมโนธรรม และควรปฏิบัติต่อกันด้วยจิตวิญญาณแห่งภราดรภาพ"

**อ้างอิง**

**แหล่งข้อมูลอื่น**
ซุนดา
ซุนดา
สู่เส้นทางสถาบันสถาปนา

สู่เส้นทางสถาบันสถาปนา (Forward the Foundation) เป็นนิยายวิทยาศาสตร์เล่มที่เจ็ดและเล่มสุดท้ายในชุดสถาบันสถาปนา แต่งโดยไอแซค อสิมอฟ ถ้านับตามเหตุการณ์ในเรื่องจะอยู่หลังจากกำเนิดสถาบันสถาปนา (เล่มที่ 6) และสถาบันสถาปนา (เล่ม 1)
ฉบับภาษาไทยแปลโดยดร. ยรรยงก์ เต็งอำนวย พิมพ์โดยสำนักพิมพ์โปรวิชั่น

**เนื้อเรื่องย่อ**
เนื้อเรื่องเกิดหลังจากเหตุการณ์ในกำเนิดสถาบันสถาปนา 8 ปี ฮาริ เซลดอนได้พัฒนาแนวคิดอนาคตประวัติศาสตร์จากทฤษฎีมาเป็นสิ่งที่เริ่มใช้ได้จริง
ในช่วงถัดจากนั้น ฮาริ เซลดอนได้เข้าไปยุ่งเกี่ยวกับการเมืองการปกครองของจักรวรรดิ เขาได้ตำรงตำแหน่งนายกรัฐมนตรีของจักรพรรดิคลีออนที่หนึ่ง หลังจากการหายตัวไปอย่างลึกลับของอีโต ดีเมอร์เซล นายกรัฐมนตรีคนก่อน
หลังจากนั้นฮาริได้พบกับการสูญเสียสมาชิกในครอบครัวไปทีละคน ในช่วงหลังเขาตระหนักถึงความสามารถของมนุษย์พลังจิต และเริ่มการก่อตั้งสถาบันสถาปนาแห่งที่สอง
หมวดหมู่:บันเทิงคดีแนววิทยาศาสตร์
หมวดหมู่:สถาบันสถาปนา
หมวดหมู่:ไอแซค อสิมอฟ
วีจีเอ

พอร์ตวีจีเอ
วีจีเอ (VGA ย่อมาจาก Video Graphics Array) เป็นมาตรฐานความละเอียดของพิกเซลที่สามารถแสดงบนจอภาพ โดยจะแสดงผลกว้าง 640 พิกเซล สูง 480 พิกเซล หรือ ประมาณ 3 แสนพิกเซล ด้วยความละเอียดสีสูงสุด 256 สี
หมวดหมู่:ผลิตภัณฑ์ที่ออกในปี พ.ศ. 2530
หมวดหมู่:Computer display standards
หมวดหมู่:IBM personal computers
แฟตแมน

แบบจำลองของแฟตแมน หลังสงคราม
แฟตแมน (Fat Man) หรือ มาร์กทรี (Mark 3) เป็นชื่อรหัสของระเบิดปรมาณูที่ถล่มเมืองนางาซากิ ประเทศญี่ปุ่น โดยสหรัฐอเมริกาเมื่อวันที่ 9 สิงหาคม ค.ศ. 1945 ในสงครามโลกครั้งที่สอง ระเบิดลูกนี้เป็นอาวุธนิวเคลียร์ลูกที่สองที่เคยใช้ในสงครามและเป็นระเบิดนิวเคลียร์ลูกที่สามที่มนุษย์สร้างขึ้น
"Fat Man" เป็นระเบิดนิวเคลียร์ชนิดแกนพลูโตเนียม มีอานุภาพทำลายล้างเท่ากับระเบิดทีเอ็นที (TNT) 21 กิโลตัน ส่งผลให้มีผู้เสียชีวิตทันทีกว่า 75,000 คน 
แฟตแมนถูกปล่อยจากระดับความสูง 1,800 ฟุต (550 เมตร) เหนือเมืองนางาซากิ จากเครื่องบินรุ่น B-29 Superfortress ชื่อว่า Bockscar ขับโดย พันตรี ชาร์ลส์ สวีนีย์ (Charles W. Sweeney) ลูกระเบิดนั้นมีพลังทำลายล้างเทียบเท่าระเบิดทีเอ็นทีหนักประมาณ 21,000 ตัน หรือ 8.78×1013 จูล

**แหล่งข้อมูลอื่น**
  Manhattan: The Army and the Atomic Bomb date=2013-09-28 - title=Video footage of the bombing of Nagasaki (silent)-  Fat Man Model in QuickTime VR format- Cite magazine |last=Samuels |first=David |orig-year=15 December 2008 |date=23 January 2009|title=Atomic John: A truck driver uncovers secrets about the first nuclear bombs |url=http://www.newyorker.com/reporting/2008/12/15/081215fa_fact_samuels |department=A Reporter at Large (column) |magazine=The New Yorker |ref=none Essay and interview with John Coster-Mullen, the author of Atom Bombs: The Top Secret Inside Story of Little Boy and Fat Man, 2003 (first printed in 1996, self-published), considered a definitive text about Fat Man; illustrations from which are used in the Physics Package section above.- description=(2017) – Biographical film about the life and times of physicist Raemer Schreiber
หมวดหมู่:การทิ้งระเบิดปรมาณูที่ฮิโรชิมะและนางาซากิ
หมวดหมู่:อาวุธนิวเคลียร์
หมวดหมู่:ชื่อรหัส
งูหลาม

งูหลาม หรือ งูหลามพม่า (Burmese python; Python bivittatus) เป็นงูขนาดใหญ่ ไม่มีพิษ 

**ลักษณะ**
มีลักษณะคล้ายกับงูเหลือม (M. reticulatus) ซึ่งเป็นงูในวงศ์งูเหลือมเหมือนกัน แต่มีขนาดเล็กกว่างูเหลือม โดยความยาวโดยเฉลี่ยประมาณ 1-3 เมตร (พบใหญ่ที่สุด 5.18 เมตร น้ำหนัก 74 กิโลกรัม  ที่อุทยานแห่งชาติเอเวอร์เกลดส์ สหรัฐอเมริกา ทำลายสถิติตัวที่มีความยาว 5 เมตรในประเทศพม่า) มีลำตัวที่อ้วนป้อมกว่า อีกทั้งหางก็สั้นกว่าและมีขีดที่บนหัวเป็นสีขาว เรียกว่า "ศรขาว" อีกทั้งมีสีสันและลวดลายที่แตกต่างจากงูเหลือม รวมทั้งอุปนิสัยที่ไม่ดุต่างจากงูเหลือม จึงเป็นที่นิยมเลี้ยงเป็นสัตว์เลี้ยงของผู้ที่นิยมเลี้ยงสัตว์เลื้อยคลาน นิยมกันมากในตัวที่สีกลายเป็นสีเผือกและลวดลายแตกต่างไปจากปกติ
เคยถูกจัดให้เป็นชนิดย่อยของงูหลามอินเดีย (P. molurus) จากการศึกษาโดยละเอียดแล้ว ด้วยความแตกต่างในหลาย ๆ ส่วน ชนิดย่อย P. molurus bivittatus ที่เคยใช้ จึงถูกยกให้เป็นชนิดต่างหากและใช้ชื่อวิทยาศาสตร์อย่างในปัจจุบัน
สำหรับในประเทศไทย งูหลามจัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่าพุทธศักราช 2535

**อาหาร**
อาหารของงูหลาม คือ ลิง เก้ง กวาง หนู นก กระรอก กระแต วัว เนื้อทราย เลียงผา จระเข้ เสือโคร่ง หมา แมว ไก่ เป็ด ชะมด และอีเห็นเป็นต้น

**พันธุ์ต่างถิ่นในสหรัฐ**
ปัจจุบันงูหลามได้กลายเป็นชนิดพันธุ์ต่างถิ่นไปแล้วในหลายพื้นที่ของสหรัฐ ด้วยการมีนำเข้าไปในฐานะสัตว์เลี้ยง ซึ่งได้มีหลายส่วนถูกปล่อยหรือหลุดออกจากที่เลี้ยง เคยมีรายงานว่าได้กินแอลลิเกเตอร์ไปทั้งตัวจนท้องแตกตาย ในอุทยานแห่งชาติเอเวอร์เกลดส์ พื้นที่ชุ่มน้ำของรัฐฟลอริดา

**อ้างอิง**

**แหล่งข้อมูลอื่น**
หมวดหมู่:วงศ์งูเหลือม
หมวดหมู่:สัตว์ป่าคุ้มครอง
หมวดหมู่:สัตว์เลื้อยคลานที่เป็นสัตว์เลี้ยง
หมวดหมู่:สัตว์ที่พบในประเทศจีน
หมวดหมู่:สัตว์ที่พบในประเทศไทย
หมวดหมู่:ชนิดพันธุ์ต่างถิ่น
หมวดหมู่:สัตว์ที่พบในประเทศกัมพูชา
หมวดหมู่:สัตว์ที่พบในประเทศอินเดีย
หมวดหมู่:สัตว์ที่พบในประเทศพม่า
หมวดหมู่:สัตว์ที่พบในประเทศลาว
หมวดหมู่:สัตว์ที่พบในประเทศเวียดนาม
หมวดหมู่:สัตว์ที่พบในประเทศบังกลาเทศ
วิเชียรมาศ

แมววิเชียรมาศที่ปรับปรุงสายพันธุ์จากฝั่งตะวันตก (ยุโรปและสหรัฐ)
รูปทรงแมววิเชียรมาศแบบพันธุ์แท้ แต่มีลักษณ์พันธุ์ทางซึ่งปรากฏลายริ้วอ่อน ๆ ที่ขาเหมือนพ่อแม่เป็นลายเสือ
วิเชียรมาศ หรือ แมวโทน บางตำราเรียก แมวแก้ว เป็นแมวไทยโบราณ ตำราว่า ตัวเป็นสีดำดังหมึกวาด และเป็นแมวมงคล  มักเลี้ยงกันในวังมาตั้งแต่สมัยอยุธยา สามัญชนไม่สามารถเลี้ยงได้ มีมูลค่าสูง ซื้อขายได้ถึงหนึ่งแสนตำลึงทอง เมื่อเสียกรุงศรีอยุธยาครั้งที่สอง ถูกนำไปพม่าเพราะเห็นว่าเป็นทรัพย์สินมีค่า หลังจากนั้นก็สูญหายไปจากไทย ต่อมา สมเด็จพุฒาจารย์ พุทฺธสโร ท่องเที่ยวเมืองอยุธยาที่ร้างแล้ว ได้พบสมุดข่อยที่ไม่ถูกเผาซึ่งเอ่ยถึงแมวนี้ จึงให้คนไปไล่หาแมวนี้มาจนพบ จึงได้พันธุ์แมววิเชียรมาศกลับสู่ไทย

**ลักษณะโดยทั่วไป**

**ลักษณะที่เป็นข้อเด่น**
 ขน ขนสั้นแน่นสีขาว หรือสีน้ำตาลอ่อน มีแต้มสีครั่ง หรือสีน้ำตาลไหม้ที่บริเวณใบหน้า หูทั้งสองข้าง เท้าทั้งสี่ หางและที่อวัยวะเพศ (ทั้งแมวเพศผู้และแมวเพศเมีย) รวมเก้าแห่ง ขณะที่อายุยังเป็นลูกแมว ขนจะออกสีครีมอ่อน ๆ หรือขาวนวล พอโตขึ้นสีจะค่อย ๆ เข้มขึ้นตามลำดับจนเป็นสีน้ำตาล (สีลูกกวาด) - หัว หัวไม่กลมหรือแหลมเกินไป หน้าผากใหญ่และแบน จมูกสั้น หูใหญ่ ตั้งสูงเด่นบนส่วนหัว - ตา สีฟ้า - หาง ยาว ปลายแหลมชี้ตรง โคนใหญ่และค่อย ๆ เล็กเรียวกลมไปจนสุดปลายหาง ขายาวเรียวได้สัดส่วนกับลำตัว

**ลักษณะที่เป็นข้อด้อย**
ขนยาวเกินไป มีแต้มสีไม่ครบทั้งเก้าแห่ง แต้มสีอื่นที่ไม่ใช่สีน้ำตาลไหม้ นัยน์ตาสองข้างเป็นคนละสีหรือเป็นสีอื่น ๆ ตาเอียง จมูกหัก หูไม่ตั้ง หางสั้นเกินไป (เมื่อยืนขาหลังให้ขนานกับหาง ความยาวของหางสั้นกว่าขาเกิน 3 นิ้ว) หางขอด หางหงิกงอ หางสะดุด ปลายหางคด ดุเกินไป เลี้ยงลูกไม่ดี

**ในวัฒนธรรมสมัยนิยม**
แมววิเชียรมาศใช้เป็นสัญลักษณ์ในการแข่งขันซีเกมส์ 1985 ที่กรุงเทพมหานคร และยังใช้เป็นสัญลักษณ์ของการแข่งขันซีเกมส์ 1995 ที่จังหวัดเชียงใหม่ มีชื่อว่า "สวัสดี" (Sawasdee)
นอกจากนี้ ในโครงการพิเศษ "แคทไอดอล" ของวงไอดอลซีจีเอ็มโฟร์ตีเอต มีแมวที่เป็นสมาชิกตัวหนึ่งที่เป็นสายพันธุ์วิเชียรมาศ ชื่อว่า "หอมนวล"

**แหล่งข้อมูลอื่น**
หมวดหมู่:แมวไทย
หมวดหมู่:พันธุ์แมวที่มีต้นกำเนิดในประเทศไทย

หมวดหมู่:แมวประจำชาติ
งูกะปะ

งูกะปะ(Malayan pit viper) เป็นงูพิษที่มีพิษอันตรายต่อระบบเลือด  มีชื่อวิทยาศาสตร์ว่า Calloselasma rhodostoma จัดเป็นงูเพียงชนิดเดียวเท่านั้นที่อยู่ในสกุล Calloselasma โดยไม่มีชนิดย่อย ที่อยู่ในวงศ์งูแมวเซา (Viperidae)

**ลักษณะ**
ลักษณะหัวเป็นรูปสามเหลี่ยม คอเล็ก ลำตัวอ้วน หางเรียวสั้น มีลายเป็นรูปเหมือนหลังคาบ้านอยู่ด้านข้างตลอดลำตัว มีสีเทาอมชมพูลายสีน้ำตาลเข้ม เกล็ดมีขนาดใหญ่ จะงอยปากงอนขึ้นข้างบน หากินเวลาพลบค่ำและกลางคืน โดยเฉพาะในเวลาที่มีความชื้นในอากาศสูง เช่น หลังฝนตก ชอบอาศัยในดินปนทรายที่มีใบไม้หรือเศษซากไม้ทับถมกันเพื่อซ่อนตัว ด้วยสีสันและลวดลายจึงทำให้กลมกลืนกับสภาพแวดล้อมได้อย่างดีเยี่ยม  เป็นงูที่ไม่ปราดเปรียว เวลาตกใจจะงอตัวหรือขดนิ่ง แต่ฉกกัดรวดเร็วมาก กินอาหารได้แก่ สัตว์ขนาดเล็ก เช่น หนู, นก หรือสัตว์เลื้อยคลานขนาดเล็ก มีความยาวเต็มที่ประมาณ 1 เมตร ออกไข่ครั้งละ 10-50 ฟอง ขึ้นอยู่กับขนาด อายุ และความสมบูรณ์ของแม่พันธุ์ โดยทั่วไปจะวางไข่เพียง 11 หรือ 12 ฟองในช่วงเดือนมิถุนายนถึงสิงหาคม สามารถผสมพันธุ์และวางไข่ได้ทุกฤดูกาล ในตัวที่มีสีคล้ำเรียกว่า "งูปะบุก"

**สถานที่พบ**
พบกระจายพันธุ์ทั่วไปในภูมิภาคอินโดจีนไปจนถึงแหลมมลายู สำหรับในประเทศไทยพบได้ทั่วทุกภาค แต่จะพบมากที่สุดในภาคใต้ เป็นงูที่ปรับตัวให้อาศัยอยู่ในพื้น ๆ ที่มีการทำเกษตรกรรมได้ เช่น สวนยางพาราหรือสวนปาล์มน้ำมัน จึงมักจะมีผู้ถูกกัดอยู่บ่อย ๆ นับเป็นงูพิษที่มีอันตรายต่อมนุษย์มากที่สุดที่พบในประเทศไทย ซึ่งพิษของงูกะปะนั้นมีผลต่อระบบเลือด ทำให้เลือดออกมากผิดปกติ เมื่อถูกกัดภายใน 10 นาทีหลังบริเวณรอบแผลที่ถูกกัดจะบวมขึ้นอย่างรวดเร็วจนกระทั่งแขนหรือขาข้างนั้นบวมไปหมดภายใน 1 ชั่วโมง โดยในรอยเขี้ยวจะมีเลือดไหลตลอดเวลา บริเวณแขนขาที่บวมจะมีสีเขียวคล้ำ ผิวหนังเกิดพองตอนแรกมีน้ำใสต่อมาภายหลังมีเลือด ภายหลังถูกกัดไม่กี่วันรอยเขี้ยวจะเกิดการเน่า ทำให้ผิวหนังมีเลือดออกเป็นรอยคล้ำ เลือดออกทางเดินอาหาร ผู้ที่โดนกัดจะเสียชีวิตได้จากความดันโลหิตต่ำ ซึ่งความดันโลหิตต่ำ เกิดจากการเสียเลือดนั่นเอง โดยคำว่า "กะปะ" เป็นภาษาใต้ แปลว่า "ปากเหม็น" ซึ่งหมายถึง แผลของผู้ที่ถูกกัดจะเน่าเหม็น จัดเป็น 1 ใน 7  งูพิษที่มีความสำคัญต่อวงการแพทย์และพิษวิทยา

**อ้างอิง**
7. Facebook fanpage : งูไทย...อะไรก็ได้ all about Thailand snacks https://www.facebook.com/groups/VenomousAndOtherSnakesOfSiam/Calloselasma rhodostoma.

**แหล่งข้อมูลอื่น**
วงศ์ย่อยงูหางกระดิ่ง
หมวดหมู่:สัตว์ที่พบในประเทศไทย
หมวดหมู่:สัตว์ที่พบในประเทศมาเลเซีย